**Všeobecne záväzné nariadenie č. 3/2022**

**o podmienkach predaja výrobkov a poskytovania služieb**

**na trhových miestach na území obce Rokytov pri Humennom**

**(trhový poriadok)**

Obecné zastupiteľstvo v Rokytove pri Humennom sa v zmysle § 4 ods.3 písm. i), § 6 ods.1, § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov, v súlade s § 3, § 7, ods.1 zákona č. 178/1998 Z.z. o podmienkach predaja výrobkov a poskytovania služieb na trhových miestach v znení neskorších predpisov uznieslo na tomto všeobecne záväznom nariadení (ďalej len nariadení):

***Článok 1***

***Predmet úpravy***

1. Toto nariadenie upravuje podmienky predaja a poskytovania služieb na trhových miestach v obci Rokytov pri Humennom

2. Toto nariadenie sa nevzťahuje na predaj v stacionárnej sieti maloobchodu.

***Článok 2***

***Trhové miesta a správa trhových miest***

1. Obec zriaďuje tieto trhové miesta:

- priestor pred obecným úradom

- sála KD,

- futbalové ihrisko / v čase konania kultúrneho podujatia/

2. Na týchto trhových miestach možno zriadiť ambulantný predaj v stánkoch s dočasným stanovišťom, predaj na prenosných predajných zariadeniach a v pojazdnej predajni.

Za stánok s dočasným stanovišťom sa nepovažuje zariadenie, na ktorého zriadenie sa vyžaduje stavebné povolenie podľa stavebného zákona.

3. Trhovými dňami sú dni pondelok až piatok. Predajným a prevádzkovým časom je doba od 8.00 hod. do 16.00 hod.

4. Predĺženie predajného času môže povoliť starosta obce.

5. Správu trhového miesta s ambulantným predajom vykonáva obec.

***Článok 3***

***Podmienky predaja výrobkov a poskytovania služieb***

* 1. 1. Na trhových miestach môžu predávať výrobky a poskytovať služby: a) fyzické osoby a právnické osoby oprávnené na podnikanie podľa osobitných predpisov,
  2. b) fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
  3. c) fyzické osoby predávajúce vlastné použité výrobky v primeranom množstve medzi sebou,
  4. d) fyzické osoby, ktoré sú autormi predávaného výrobku, ktorý je originálom diela alebo jeho rozmnoženinou.
  5. 2. Predávať výrobky a poskytovať služby na trhových miestach možno až po vydaní povolenia obcou Rokytov pri Humennom. a) kópie živnostenského listu alebo výpisu z obchodného registra, ak je žiadateľom o povolenie na predaj osoba podľa čl. 3, ods.1, písm. a),
  6. b) čestného vyhlásenia, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny, ak je žiadateľom o povolenie osoba podľa čl. 3, ods. 1, písm. b)
  7. c) čestného vyhlásenia žiadateľa o tom, že všetky ním predávané výrobky sú jeho vlastné, ak ide o osobu podľa čl. 3, ods. 1, písm. c),
  8. d) čestného vyhlásenia žiadateľa o tom, že výrobky sú originálom diela alebo jeho rozmnoženinou, ak ide o žiadateľa podľa čl. 3, ods.1, písm. d).

Okrem dokladov podľa čl. 3, ods. 2, písm. a) až d) je žiadateľ povinný k žiadosti priložiť:

− doklad o tom, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť, alebo je oprávnený tento pozemok užívať (napr. nájomná zmluva),

− doklad preukazujúci splnenie požiadaviek n predaj výrobkov, na ktoré sa taký doklad vyžaduje,

− fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice (ERP) alebo fotokópiu potvrdenia DÚ o pridelení kódu virtuálnej registračnej pokladnice (VRP) žiadateľa, alebo čestného vyhlásenia žiadateľa o tom, že zákon mu neukladá povinnosť používať ERP alebo VRP.

3. Povolenie vydáva a náležitosti podľa tohto VZN vybavuje osoba určená starostom obce, postup pri vydávaní povolenia na predaj kontroluje hlavný kontrolór obce.

* 1. 4. V obci sa ambulantne môžu predávať: a) knihy, periodická tlač, originály alebo rozmnoženiny audiovizuálnych diel alebo iných diel,
  2. b) drobné umelecké predmety a drobné remeselné výrobky
  3. c) spotrebné výrobky,
  4. d) jedlá a nápoje určené na priamu konzumáciu na mieste vrátane nebalenej zmrzliny,
  5. e) ovocie a zelenina,
  6. f) pekárenské výrobky čerstvé aj s predĺženou trvanlivosťou, cukrárenské výrobky, ak má predávajúci chladiarenské zariadenie, vákuovo balené mäsové výrobky (ak sú uložené v chladiacom zariadení), balené mrazené krémy a balená zmrzlina, mlieko a mliečne výrobky,
  7. g) kvetiny, dreviny a priesady,
  8. h) žreby okamžitých lotérií a žrebových vecných lotérií,
  9. i) sladkovodné trhové ryby.
  10. 5. **Obmedzenie predaja niektorých výrobkov**: a) predávať výrobky rastlinného a živočíšneho pôvodu a živé zvieratá môže len predajca, ktorý je na tento účel zaregistrovaný a má platné povolenie Regionálnej veterinárnej a potravinovej správy,
  11. b) pri predaji húb, ktoré nie sú balené oprávnenými výrobcami húb sa vyžaduje doklad o ich znalosti, ak obec nemôže zabezpečiť odborníka na kontrolu predaja, povolenie na predaj neudelí,
  12. c) ak si to vyžaduje charakter predávaného tovaru alebo poskytovaných služieb je predávajúci povinný predložiť zdravotný preukaz a posudok príslušného orgánu na ochranu zdravia,
  13. d) lesné plodiny možno predávať len po predložení dokladu o ich nadobudnutí. 6. Na trhových miestach je zakázané predávať: − zbrane a strelivo,
  14. − výbušniny a pyrotechnické výrobky,
  15. − tlač a iné veci ohrozujúce mravnosť,
  16. − tabak a tabakové výrobky a výrobky, ktoré sú určené na fajčenie a neobsahujú tabak,
  17. − jedy, omamné a psychotropné látky,
  18. − lieky,
  19. − automobily, motocykle, ich súčiastky a príslušenstvo,
  20. − chránené exemplárne, nebezpečné a invázne živočíchy,
  21. − živé zvieratá, okrem sladkovodných rýb, domácej vodnej a hrabavej hydiny, domácich králikov, psov a mačiek a drobných hlodavcov,
  22. − chránené, exemplárne a invázne druhy rastlín,
  23. − huby, okrem čerstvých a spotrebiteľsky balených sušených húb.
  24. 7. Na trhových miestach možno poskytovať tieto služby: − pohostinské a reštauračné služby, rýchle občerstvenie a stravovanie,
  25. − brúsenie nožov, nožníc a nástrojov,
  26. − oprava dáždnikov,
  27. − oprava a čistenie obuvi,
  28. − výroba kľúčov.

***Článok 4***

***Režim predaja na trhových miestach***

1. Predávajúci požiada o povolenie predaja (poskytovania služieb) na predajnom mieste na formulári, ktorý je prílohou tohto VZN dostatočne dlhý čas pred započatím predaja (poskytovania služieb) Obecný úrad Rokytov pri Humennom a priloží požadované doklady.

2. Obec vydá povolenie na predaj na trhovom mieste.

3. Predávajúci na trhovom mieste je povinný:

- označiť svoje predajné zariadenie,

- dodržiavať trhový poriadok,

- používať ERP alebo VRP, ak túto povinnosť podľa zákona má,

- udržiavať miesto predaja v čistote a poriadku,

- zreteľne označiť predávané výrobky a poskytované služby cenou,

- vykonávať správne váženie pri predaji váženého tovaru,

- dodržiavať ustanovenia osobitných predpisov pri predaji.

Ak predávajúci niektorú z týchto podmienok nedodrží, môže mu byť povolenie na predaj zrušené aj v priebehu predaja a môže mu byť uložená pokuta podľa osobitných predpisov.

1. Povolenie na predaj sa vydáva na základe žiadosti o povolenie na predaj po splnení podmienok, ktoré sa preukáže predložením.

***Článok 5***

***Prechodné a záverečné ustanovenia***

1. Na tomto VZN schválilo OZ v Rokytove pri Humennom dňa 30.06.2022 uznesením č. 8/30.06.2022
2. Návrh VZN bol zverejnený na úradnej tabuli 15 dní a VZN je zverejnené na stránke obce.
3. Nakoľko neboli vznesené žiadne námietky, toto nariadenie nadobúda účinnosť dňom 15.07.2022

V Rokytove pri Humennom 15.07.2022

Jozef Drobňák,

starosta obce

Príloha VZN

**O b e c R o k y t o v  p r i  H u m e n n o m**

**Obecný úrad Rokytov pri Humennom**

067 13 Rokytov pri Humennom 151 , okres Humenné

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Žiadosť č. ........../20..**

**o vydanie povolenia na predaj na trhovom mieste**

1. Žiadateľ: ....................................................................................................................

2. Žiadateľ je osoba podľa čl.3, ods. 1 písm. .........) VZN

3. Druh predávaného tovaru – poskytovaných služieb: ..................................................

4. Dátum predaja a predajná doba: ...................................................................................

5. Priložené doklady:

- výpis z Obchodného registra – živnostenský list – doklad o vlastníctve pozemku

(nájomná zmluva) – osobitný druh dokladu na tovar

- fotokópia potvrdenia DÚ o pridelení DKP (čestné prehlásenie, že RP nemá povinnosť

používať) – čestné vyhlásenie podľa čl. 3, ods.2, písm. b – c – d) tohto VZN.

6. Druh predajného zariadenia: .........................................................................................

Dátum: .........................

........................................................

Pečiatka a podpis žiadateľa

**Povolenie č. ............./20..**

**na predaj na trhovom mieste**

Týmto sa povoľuje predaj žiadateľovi .......................................................................................

na trhovom mieste ............................................ dňa ......................... od ............. do .................

V Rokytove pri Humennom, dňa .........................................

Povolenie vydal: Meno ............................................

Podpis: .........................................